wickkiey/tamil-wikipedia-chunked huggingface dataset:
# ரெட்ரோ

## கதைச் சுருக்கம்

1960களில் தூத்துக்குடியில், கொள்ளைக்காரன் திலகனின் மனைவி சந்தியா, வயிற்றில் ஈட்டி வடிவ வடு கொண்ட அனாதைக் குழந்தையை "பாரி" என்று பெயரிட்டுத் தத்தெடுக்கிறாள். சந்தியாவின் மரணத்திற்குப் பிறகு, திலகனைக் காப்பாற்றி அவரது மரியாதையைப் பெறுகிறான் பாரி. கால்நடை மருத்துவர் ருக்மிணியை காதலித்து திருமணம் செய்ய முடிவெடுக்கிறான். திருமணத்தின்போது குற்ற வாழ்க்கையை விடுவதாக அறிவிக்கும் பாரி, "கோல்ட் ஃபிஷ்" என்ற ஆயுத வர்த்தகத்தை சீர்குலைத்ததாக திலகனால் குற்றஞ்சாட்டப்படுகிறான். திலகனுடனான மோதலில் பாரி சிறையில் அடைக்கப்படுகிறான்.  
பல ஆண்டுகளுக்குப் பிறகு, அந்தமான் தீவுகளில் இருக்கும் ருக்மிணியை மீண்டும் அடைய, நகைச்சுவை சிகிச்சையாளராக மாறுவேடமிடுகிறான். தீவை ஆளும் கொடுங்கோலன் மில்டனின் மகன் ருக்மிணியை தொந்தரவு செய்கிறான். மில்டனின் ஆட்களால் பாரியின் உண்மை அடையாளம் அம்பலமாகிறது.  
பாரி தனது உண்மையான வரலாற்றை அறிகிறான். பாரியின் பெற்றோர்கள் இட்ட பெயர் ஜடாமுனி, அவனது தந்தை பசுபதி, தாய் பல்லவி. தீவின் கொடூர ஆட்சியாளர் ராஜவேலை அவன் எதிர்கொள்ள வேண்டியிருக்கிறது. திலகன், மைக்கேல் மற்றும் அவர்களது கூட்டாளிகள் பாரியைத் தேடி வருகின்றனர். பாரியின் கதை, கோல்ட் ஃபிஷின் மர்மம், மற்றும் அந்தமான் தீவின் எதிர்காலம் ஆகியவை பிற்பாதி கதை.
# ரெட்ரோ

## பாடல்கள்

சந்தோஷ் நாராயணன் இசையமைப்பும் பின்னணி இசையும் செய்துள்ளார். சூரியாவுடன் முதல் முறை பணிபுரிகிறார். கார்த்திக் சுப்புராஜுடன் எட்டாவது முறை இணைகிறார். "கனிமா" பாடல் மிகவும் வரவேற்பு பெற்றது. அந்தப் பாடலில் வரும் ஒரு சிறிய துணுக்கிற்கு பல பிரபலங்கள் நடனம் ஆடி சிறிய நிகழ்படங்களை வெளியிட்டதால், பாடல் மிகவும் பிரலமானது.
# ரெட்ரோ

## வெளியீடு

### திரையரங்கம்

2025 மே 1 மே நாளன்று வெளியிடப்பட்டது.
# ரெட்ரோ

## வெளியீடு

### வீட்டு ஊடகம்

இணைய பாய்வு உரிமத்தை தமிழ், தெலுங்கு, மலையாளம், கன்னடம் ஆகிய மொழிகளுக்கு நெட்ஃபிளிக்சு ரூபாய்க்கு வாங்கியுள்ளது. இந்தி உரிமத்தை ரூபாய்க்கு விற்பனை செய்யப்பட்டுள்ளது. செயற்கைகோள் உரிமத்தை சன் தொலைக்காட்சி நிறுவனம் வாங்கியுள்ளது.
# ரெட்ரோ

## வரவேற்பு

"சூர்யாவின் சமீபத்திய படங்களுடன் ஒப்பிடுகையில், இப்படம் 'much better' என்ற வகையிலும், சூர்யாவின் நடிப்பும் உழைப்பும் படத்திற்கு மிகப் பெரிய பலம் என்பதாலும், 'ரெட்ரோ'அவருக்கு ஒரு 'கம் பாக் என்று உறுதியாக சொல்லலாம்" என்று கல்கி இதழ் விமர்சனம் எழுதினர். "கங்குவாவின் தோல்விக்குப் பின், சூர்யாவுக்கு நல்ல படம் அமைய வேண்டும் என அவரின் ரசிகர்கள் காத்திருந்தனர். ஆனால், இதுவும் கலவையான எண்ணங்கள் கொண்ட படமாகவே உருவாகியிருக்கிறது" என்று தினமணியில் விமர்சனம் எழுதினர். தினமலர் நாளிதழ் "ரெட்ரோ - முதல் பாதி மெட்ரோ; இரண்டாம் பாதி எலக்ட்ரிக் டிரெய்ன்" என்று கூறி அளவீட்டை வழங்கினர்.
# இந்திய-கயானா மக்கள்

**இந்திய-கயான மக்கள்** (*Indo-Guyanese*) இந்திய வம்சாவளியைச் சேர்ந்த கயான குடிமக்கள் ஆவர். இவர்கள் இந்தியா மற்றும் பரந்த துணைக்கண்டத்தில் தங்கள் வம்சாவளியைக் கண்டறிந்துள்ளனர். இவர்கள் 1838 ஆம் ஆண்டு தொடங்கி பிரித்தானிய ஆட்சியின் போது இந்தியாவிலிருந்து குடிபெயர்ந்த ஒப்பந்த ஊழியர்கள் மற்றும் குடியேறியவர்களின் வழித்தோன்றல்கள் ஆவர்.  
கயானாவில் உள்ள ஒப்பந்தத் தொழிலாளர்களில் பெரும்பாலோர் வட இந்தியாவிலிருந்து வந்தவர்கள். குறிப்பாக இன்றைய உத்தரப் பிரதேசம், பீகார் மற்றும் சார்க்கண்டு மாநிலங்களின் இந்தி பேசும் பகுதியில் உள்ள போஜ்பூர் மற்றும் அவத் பகுதிகளிலிருந்து வந்தவர்களாக இருக்கின்றனர். ஒரு சிலர் தென்னிந்தியாவிலிருந்தும் வந்துள்ளனர். தெற்கு ஆசியாவின் பிற பகுதிகளிலிருந்தும் தொழிலாளர்களாக புலம்பெயர்ந்தவர்களாக இருக்கின்றனர். அரசியல் எழுச்சி, 1857, சிப்பாய்க் கிளர்ச்சியின் விளைவுகள் மற்றும் பஞ்சம் ஆகியவற்றால் தூண்டப்பட்ட 19 ஆம் நூற்றாண்டில் பெரும்பாலான இந்தியர்கள் ஒப்பந்தத் தொழிலாளர்களாக இங்கு வந்தனர். வணிகர்கள், நில உரிமையாளர்கள் மற்றும் விவசாயிகள் போன்ற உயர் சமூக அந்தஸ்துள்ள மற்றவர்கள் இதே போன்ற பல காரணிகளால் இந்தியாவிலிருந்து வெளியேற்றப்பட்டனர்.  
அமெரிக்க ஐக்கிய நாடுகள், கனடா மற்றும் ஐக்கிய இராச்சியம் போன்ற நாடுகளிலும் இந்திய-கயானியர்கள் அதிகளவில் புலம்பெயர்ந்தோர் காணப்படுகின்றனர்.
# இந்திய-கயானா மக்கள்

## வரலாறு

ஆப்பிரிக்காவிலிருந்து கொண்டு வரப்பட்ட தொழிலாளர்களை அடிமைப்படுத்துவதை சட்டவிரோதமாக்கிய 1830 களில் பிரித்தனின் முடிவால் அதன் ஆளுமையிலிருக்கும் மேற்கிந்தியத் தீவுகளுக்கு இந்தியக் குடியேற்றம் தூண்டப்பட்டது. புதிதாக விடுதலை பெற்ற ஆப்பிரிக்கர்கள் தங்கள் வாழ்விடத்தை தேர்வுசெய்து கொண்டனர். இதன் காரணமாக சீனித் தோட்டங்களில் பணிபுரிந்து வந்த தொழிலாளர்கள் வெவ்வேறு பகுடிகளுக்குக் குடியேறினர். தோட்ட உரிமையாளர்கள் தங்கள் தோட்டங்களுக்கு பணி புரிய மற்ற நாடுகளிலிருந்து ஆட்சேர்ப்பு செய்த பிறகு, இந்தியா போன்ற பிரித்தானிய காலனித்துவத்தின் மீது அவர்கள் கவனம் திரும்பியது.  
பிரித்தானிய கயானாவில் அடிமைத்தனத்திற்கான மாற்று அமைப்பாக ஒப்பந்த தொழிலாளர் அமைப்பு மாறியது. 75 ஆண்டுகளாக நீடித்துவந்த இந்த ஒப்பந்த அடிமைத்தன முறை அதன் சொந்த வடிவிலான அநீதிகளை முன்வைத்து, இந்திய தேசியவாதிகளுடன் மோதலை உருவாக்கியது. 1917இல் அதன் முடிவுக்கு அவர்கள் அழுத்தம் கொடுத்தனர். அடிமைத்தனத்திற்கும் ஒப்பந்த அடிப்படையில் குடியேறியவர்களுக்கும் இடையே உள்ள ஒரு முக்கிய வேறுபாடு என்னவென்றால், இந்தியாவில் இருந்து ஒப்பந்தத் தொழிலாளர்கள் குடியேற்றத்திற்கு ஒப்புக் கொண்டு, ஐந்து ஆண்டுகளுக்கு ஒரு தோட்டத்துடன் பிணைக்கப்பட்ட ஒப்பந்தங்களில் கையெழுத்திட்டனர். அதே நேரத்தில் ஒரு சிறிய, நிலையான தினசரி ஊதியத்தை சம்பாதித்தனர். கயானாவில் கூடுதலாக ஐந்து ஆண்டுகள் பணியாற்றிய பிறகு (மொத்தம் 10 ஆண்டுகளுக்கு), தப்பிப்பிழைத்தவர்கள் இந்தியாவுக்கு திரும்பிச் செல்லவோ அல்லது கயானாவில் தங்கி தங்கள் சொந்த வணிகத்தைத் தொடங்க நிலம் மற்றும் பணத்தை பெறவோ உரிமை உண்டு.:106–107  
1838 ஆம் ஆண்டில், சுமார் 396 இந்தியர்கள் கொல்கத்தாவிலிருந்து பிரித்தானிய கயானாவுக்கு வந்தனர். அடுத்த 80 ஆண்டுகளில், மொத்தம் 230,000 க்கும் மேற்பட்ட ஒப்பந்தத் தொழிலாளர்கள் இந்தியாவில் இருந்து வந்ததாக தெரிவிக்கப்பட்டது.  
முதல் 25 ஆண்டுகளுக்கு, ஒப்பந்த ஆட்சேர்ப்பு பெரும்பாலும் கொல்கத்தாவிலும் அதைச் சுற்றியுள்ள சிறிய நகரங்களிலிருந்தும், ஆனால் இலங்கை வரை தொலைதூரத்திலிருந்து ஆட்கள் பணியமர்த்தப்பட்டனர்.  
வட அமெரிக்காவில் ஒப்பந்த அடிமைத்தனத்தைப் போலவே, அனைத்து ஆட்சேர்ப்பு நடவடிக்கைகளின் முதுகெலும்பாக வட இந்தியாவில் "அர்காடிகள்" மற்றும் தென்னிந்தியாவில் "மைத்திரிகள்" என்று அழைக்கப்படும் உள்ளூர் முகவர்கள் உதவினர். கடத்தல் மற்றும் கட்டாயக் காவலில் வைப்பது போன்ற சட்டவிரோத நடைமுறைகளைப் போலவே, அச்சுறுத்தல், வற்புறுத்தல் மற்றும் மோசடி பொதுவானவை. டச்சு காலனியான சுரினாமிற்கு குடிபெயர தொழிலாளர்களை அழைத்து வர அவர்களிடம் அப்பகுதியை ஆட்சேர்ப்பு செய்பவர்கள் "சிறீ-ராம்" என்று உச்சரிப்பார்கள். இது சிக்கலான ஆனால் மிகவும் நேர்மறையான அர்த்தங்களைக் கொண்ட இரண்டு இந்து தெய்வங்களின் பெயர்களாகும்..  
சுதந்திரமின்மை, கடுமையான வெப்பம் மற்றும் கொடூரமான வேலை நிலைமைகளைச் சமாளிக்க வேண்டியிருந்தது மட்டுமல்லாமல், இந்த ஒப்பந்த ஊழியர்கள் புதிதாக விடுதலையான ஆப்பிரிக்க மக்களிடமிருந்து பெரும்பாலும் விரோதத்தைச் சந்தித்தனர். இந்திய குடியேறியவர்களுக்கு வழங்கப்படும் மிகக் குறைந்த ஊதியத்தால் ஆப்ரிக்கர்களின் வாழ்விற்கான சம்பாதிக்கும் வாய்ப்பு குறைந்தது.
# இந்திய-கயானா மக்கள்

## பண்பாடு

இந்தியக் குடியேறிகள் தங்கள் மரபுகளைப் பராமரித்தாலும், சமூகத்தின் கலாச்சாரம் கயானாவிற்கு தனித்துவமானது. இந்திய-கயானிய சமூகம் இந்தியாவின் பல்வேறு பகுதிகள் மற்றும் கலாச்சாரங்களிலிருந்து உருவானது. இதன் விளைவாக, காலப்போக்கில் கயானாவில், அவர்கள் ஒரு தனித்துவமான நவீன இந்திய-கயானிய கலாச்சாரத்தை வளர்த்துள்ளனர்.
# இந்திய-கயானா மக்கள்

## பண்பாடு

### கலாச்சாரத் தோற்றம் மற்றும் மதம்

1838 மற்றும் 1917 க்கு இடையில், 238,909 ஒப்பந்த இந்தியக் குடியேறிகள் உட்பட 500 க்கும் மேற்பட்ட கப்பல் பயணங்களில் கயானாவிற்கு வந்தனர். இவர்களில் சுமார் 75,898 பேர் அல்லது அவர்களது குழந்தைகள் துணைக்கண்டத்திற்குத் திரும்பியதாகப் பதிவு செய்யப்பட்டுள்ளது.  
இந்தியக் குடியேறிகள் கயானாவில் ஒரு நீடித்த கலாச்சார முத்திரையை பதித்தனர். தங்களின் தொழிலாளர் ஒப்பந்தங்கள் காலாவதியானவுடன், அவர்கள் தங்கள் அசல் தொழில்களை மீண்டும் தொடங்கி, தத்தெடுத்த தாயகத்தில் கிட்டத்தட்ட வழக்கமான பாரம்பரிய இந்திய கிராம வாழ்க்கையை மீண்டும் உருவாக்கினர்.
# இந்திய-கயானா மக்கள்

## பண்பாடு

### பண்டிகைகள் மற்றும் விடுமுறை நாட்கள்

விட்பி நினைவுச்சின்னத்தைப் பார்வையிடுகிறார்.]]
இந்திய - கயானிய இந்துக்கள், இந்தியாவில் கொண்டாடப்படும் தீபாவளி, நவராத்திரி நோன்பு, மகா சிவராத்திரி, மகர சங்கராந்தி, துர்க்கை பூஜை மற்றும் இராம நவமி போன்ற அனைத்து இந்து விழாக்களையும், முஸ்லிம்கள் தியாகத் திருநாள், ஈகைத் திருநாள், மீலாதுன் நபி மற்றும் இசுலாமியப் புத்தாண்டு உள்ளிட்ட நாட்களையும், கிறுத்துவர்கள், புத்தாண்டு நாள், நத்தார், உயிர்ப்பு ஞாயிறு, புனித வெள்ளி, திருநீற்றுப் புதன், புனிதர் அனைவர் பெருவிழா மற்றும் கிறித்துவின் திருஉடல், திருஇரத்தம் விழா போன்ற விழாக்களையும் வழக்கமாகக் கொண்டாடி வருகின்றனர். கயானாவில், 1838 ஆம் ஆண்டு மே 5 ஆம் தேதி இந்தியாவிலிருந்து ஒப்பந்த ஊழியர்களாக முதன்முதலில் வந்ததை நினைவுகூரும் வகையில் மே 5 ஆம் தேதி இந்திய வருகை தினம் கொண்டாடப்படுகிறது. அந்த நாளில், கரும்புத் தோட்டங்களில் வேலை செய்ய தொழிலாளர்கள் கயான வந்தனர்.. இவர்கள், கயானாவின் சுதந்திர தினம் மற்றும் குடியரசு தினம் போன்ற தேசிய விடுமுறை நாட்களையும் கொண்டாடுகிறார்கள்.
# இந்திய-கயானா மக்கள்

## பண்பாடு

### திருமணங்கள்

இந்துக்கள் மற்றும் முஸ்லிம்களிடையே, நவீன காலம் (1960களின் முற்பகுதி) வரை கிராமப்புறங்களில் ஒப்பீட்டளவில் ஆரம்பகால திருமணங்கள் வழக்கமாக இருந்தன; இருப்பினும், இப்போது அவை அரிதாக இருக்கின்றன. நடுத்தர வர்க்க இந்தியர்களுக்கு வாழ்க்கைத் துணையைத் தேர்ந்தெடுப்பதில் அதிக சுதந்திரம் இருந்தது. பெரும்பாலான பகுதிகளில் மேற்கத்திய உலகைப் போன்ற திருமணம் இப்போது பரவலாக நிகழ்கிறது. மேலும் குடும்ப அலகு கடந்த காலத்தை விட சிறியதாக உள்ளது. இந்திய- கயானா குடும்பங்கள் ஒரு நீட்டிக்கப்பட்ட அமைப்பைக் கொண்ட ஆணாதிக்கமாகத் திகழ்கிறது. ஆனாலும் கயானாவில் உள்ள பல குழுக்களைப் போலவே குடும்ப உறுப்பினர்கள் ஒருவருக்கொருவர் உதவுகிறார்கள்.
# இந்திய-கயானா மக்கள்

## பண்பாடு

### உணவு முறைகள்

கரீபியனில் கலாச்சாரங்களின் கலவையுடன், இந்திய-கரீபியன் உணவுகள் பெரும்பாலான ஆங்கில கரீபியன் முழுவதும் ஆதிக்கம் செலுத்தும் குறிப்புகளில் ஒன்றாக மாறியது, கறி, ரொட்டி மற்றும் பருப்பு மற்றும் அரிசி போன்ற உணவுகள். இந்தோ-கயானீஸ் சிற்றுண்டிகளில் சால் சேவ் அடங்கும் (தோற்றத்தின் காரணமாக சிக்கன் ஃபுட் என்றும் அழைக்கப்படுகிறது, இருப்பினும் அதில் உண்மையான இறைச்சி இல்லை). கந்தியா, வாழைப்பழ நொறுக்கல், வறுக்கப்பட்ட தானியங்கள் மற்றும் கொண்டைக் கடலை போன்றவை. Appetizers and street foods include boil and fried or curried channa as well as bara, wrap roti, pholourie, and aloo (potato) or cassava/egg ball which are served with a chutney or sour. The rotis that Indo-Guyanese typically eat are paratha, dhalpuri, sada roti, dosti roti, aloo roti, and puri. Murgatani (Mulligatawny) and இரசம் (உணவு) are popular soups in Guyana of South Indian origin. தோசை is a filled crepe that is eaten by Indo-Guyanese and is of South Indian origin as well.
# தும்பூர்

**தும்பூர்** என்பது இந்தியா தமிழ்நாடு மாநிலத்தின் விழுப்புரம் மாவட்டத்திலுள்ள விக்கிரவாண்டி ஊராட்சி ஒன்றிய தும்பூர் ஊராட்சி ஒரு புறநகர்ப் பகுதியாகும்.
# தும்பூர்

## அமைவிடம்

கடல் மட்டத்திலிருந்து சுமார் 65.25 மீ. உயரத்தில், என்ற புவியியல் ஆள்கூறுகள் கொண்டு தும்பூர் அமையப் பெற்றுள்ளது.
# தும்பூர்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், தும்பூர் ஊரின் மொத்த மக்கள்தொகை 3,408 பேர் ஆகும். இதில் 1,794 பேர் ஆண்கள் மற்றும் 1,614 பேர் பெண்கள் ஆவர்.
# தும்பூர்

## சமயம்

### இந்துக் கோயில்கள்

திருவாலீசுவரர் கோயில் என்ற சிவன் கோயில், அம்மச்சாரம்மன் கோயில் மற்றும் பிடாரியம்மன் கோயில் என்ற கிராமக் கோயில்கள் ஆகியவை தும்பூர் பகுதியில் அமைந்துள்ளன. இக்கோயில்கள், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.
# தும்பூர்

## அரசியல்

தும்பூர் பகுதியானது, விக்கிரவாண்டி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, விழுப்புரம் மக்களவைத் தொகுதி சார்ந்தது.
# குந்துக்கால் கடற்கரை

**குந்துக்கால் கடற்கரை** (*Kunthukal Beach*) என்பது தென்னிந்தியாவின், தமிழ்நாட்டின், பாம்பன் தீவில் உள்ள ஒரு கடற்கரையாகும். இது குந்தக்கால் மீனவ கிராமத்துக்கு அருகில் உள்ளது.
# குந்துக்கால் கடற்கரை

## அமைவிடம்

குந்துக்கால் கடற்கரையானது இராமேசுவரத்திலிருந்து 12 கி.மீ. தொலைவிலும், இராமேசுவரம் தொடருந்து நிலையத்திலிருந்து சுமார் 12 கி.மீ தொலைவிலும் அமைந்துள்ளது.
# குந்துக்கால் கடற்கரை

## சிறப்புகள்

இந்த கடற்கரையில் அலைகள் குறைவாக இருப்பதால் சிறுவர்கள் முதல் பெரியவர்கள் வரை கடலில் குளிக்க விளையாட பாதுகாப்பான ஒன்றாக கருதப்படுகிறது. சுவேமி விவேகானந்தர் தன் அமெரிக்கப் பயணத்தை முடித்து விட்டு இலங்கை வழியாக 26. சனவரி 1897 அன்று இந்த குந்துகால் கடற்கரையில்தான் வந்திறங்கினார். அதன் நினைவாக இந்தக் கடற்கரையில் *விவேகானந்தர் மணி மண்டபம்* கட்டப்பட்டுள்ளது. தமிழ்நாடு வனத்துறையினால் நடத்தப்படும் சூழலியல் சுற்றுலா திட்டத்தில் குருசடை தீவுக்கு சுற்றுலா பயணிகள் படகில் அழைத்துச் செல்லப்படுகின்றனர். அவ்வாறு அழைத்துச் செல்லும் பயணிகளுக்கான படகு இறங்குதளம் இந்தக் குந்துக்கால் கடற்கரையில்தான் அமைந்துள்ளது.
# கப்பத்தொரை

**கப்பத்தொரை** (*Kappathorai*) என்பது இந்திய மாநிலமான தமிழ்நாட்டில் ஊட்டிக்கு அருகிலுள்ள ஒரு கிராமமாகும். இது நீலகிரி மாவட்டத்தில் அமைந்துள்ளது.
# கப்பத்தொரை

## பொருளாதாரம்

கப்பத்தொரையின் பொருளாதாரத்தில் விவசாயம் ஒரு முக்கியப் பங்கு வகின்றது. இந்த கிராமத்தில் கேரட் மற்றும் உருளைக்கிழங்கு உற்பத்தி செய்யப்படுகின்றன. மற்றொரு குறிப்பிடத்தக்க பயிர் முட்டைக்கோஸ் இங்கு விவசாயம் செய்யப்படுகிறது.  
கப்பத்தோரை கிராமம் சில்லாகல்லா என்ற நீர்நிலைப் பகுதிக்குள் வருகிறது. இங்கு மண் அரிப்பு அடிக்கடி நிகழ்வதால் குறிப்பிடத்தக்க கவலையை ஏற்படுத்தி வருகின்றது.
# என் சரித்திரம்

தமிழ் அறிஞர் உ.வே.சாமிநாதையர் தனது வரலாற்றை ***என் சரித்திரம்*** எனும் தலைப்பில் ஆனந்த விகடன் வார இதழில் சனவரி 1940 முதல் ஏப்ரல் 1942 வரை தொடராக எழுதி வந்தார். இந்நூல் 1950-ஆம் ஆண்டில் 762 பக்கங்களில் தனிப் புத்தக வடிவம் பெற்றது. இந்நூலில் சிறப்பாக தனக்கு தமிழ் இலக்கணம், இலக்கியம் மற்றும் செய்யுட்கள் கற்றுக் கொடுத்த தமிழ் அறிஞர்களான சடகோப அய்யங்கார், விருத்தாசல ரெட்டியார், மீனாட்சிசுந்தரம் பிள்ளை, திருவாடுதுறை ஆதீனத்தின் மகா சந்நிதானங்கள் மேலகரம் சுப்பிரமணிய தேசிகர் & அம்பலவாண தேசிகர் மற்றும் தனக்கு கும்பகோணம் அரசினர் கல்லூரியில் தமிழாசிரியர் வேலை வாங்கிக் கொடுத்து உதவியவரும், மீனாட்சிசுந்தரம் பிள்ளையின் முன்னாள் மாணவரான சி. தியாகராச செட்டியார் அவர்கள் குறித்தும் விவரித்துள்ளார். மேலும் ஏட்டுச் சுவடிகளில் இருந்த சங்க இலக்கியங்களை அச்சு நூலாகப் பதிப்பிக்கத் தூண்டிய சேலம் இராமசாமி முதலியார், நூல் பதிப்புக்கு உதவிய சமசுகிருத அறிஞர் ம. வீ. இராமானுஜாச்சாரியார், நூல் பதிப்புக்கு பண உதவி நல்கிய பாண்டித்துரைத் தேவர் மற்றும் இராமநாதபுரம் சமஸ்தான மன்னர் பாஸ்கர சேதுபதி ஆகியோர் குறித்து தனது தன்வரலாறு நூலில் குறிப்பிட்டுள்ளார்.  
உ. வே. சாமிநாதையர் தான் தமிழ்நாடு முழுவதும் சென்று சேகரித்த ஏட்டுச் சுவடிகளைக் கொண்டு சீவக சிந்தாமணி, சிலப்பதிகாரம், மணிமேகலை, பத்துப்பாட்டு, எட்டுத்தொகை, *புறநானூறு ஆராய்ச்சி* போன்ற நூல்களை அச்சில் பதிப்பித்த வரலாற்றை நயம்பட இந்நூலில் எடுத்துரைக்கிறார்.  
சனவரி1942ல் உ. வே. சாவின் மறைவால் பாதியில் நின்ற இந்நூலை கி. வா. ஜகந்நாதன் நிறைவு செய்து 1950ஆம் ஆண்டில் வெளியிட்டார்.
# பனங்கரன்

**பனங்கரன்** அல்லது **ராக்காய் பனங்கரன்**; அல்லது **தியா பஞ்சவனன்** (ஆங்கிலம்: *Dyah Pancapana* அல்லது *Śrī Mahārāja Dyaḥ Pañcapaṇa Kariyāna Paṇaṃkaraṇa Śrī Saṅgrāmadhanañjaya*; இந்தோனேசியம்: *Rakai Panangkaran* அல்லது *Srī Mahārāja Rakai Pānangkaran Dyaḥ Pañcapana Dyah Pancapana* ஜாவானியம்: ꦯꦿꦷꦩꦲꦴꦫꦴ ꦗꦫꦏꦻꦥꦴꦤꦔ꧀ꦏꦫꦤ) என்பவர் மாதர இராச்சியத்தின், சைலேந்திர அரச மரபைச் *(Shailendra dynasty)* சேர்ந்த இரண்டாவது மன்னர் ஆவார்; இவரின் ஆட்சிக்கால்ம் 7 அக்டோபர் 746 – 1 ஏப்ரல் 784 என பதிவாகி உள்ளது.  
மாதரம் இராச்சியம் *(Mataram Kingdom),* என்பது இந்தோனேசியாவின் ஜாவா தீவை மையமாகக் கொண்டு இயங்கியது. கலாசான் கல்வெட்டின் பதிவுகளின்படி, பனங்கரன் என்பவர் சஞ்சய வம்சத்தின் நிறுவனர் சஞ்சயன் என்பவரின் உடனடி வாரிசு என அறியப்படுகிறது.
# பனங்கரன்

## வரலாறு

1950-ஆம் ஆண்டுகளில் கேது சமவெளியில் கண்டுபிடிக்கப்பட்ட கிபி. 907-ஆம் ஆண்டு மந்தயாசி கல்வெட்டு *(Mantyasih inscription)* எனும் பாலிதுங் சாசனத்தில், கிராத்தோன் *(Kraton)* எனும் அரண்மனைகளைக் கட்டிய மன்னர்களின் பட்டியலில் ராக்காய் பனங்கரனின் பெயரும் இடம்பெற்று உள்ளது.  
8-ஆம் நூற்றாண்டின் பிற்பகுதியிலும்; 9-ஆம் நூற்றாண்டின் முற்பகுதியிலும்; ஜாவாவில் இரண்டு அரச மரபுகளுக்கு இடையே போட்டிகள் இருந்தன. சைலேந்திர அரச மரபு; சஞ்சய அரச மரபு ஆகியவையே அந்த இரண்டு அரச மரபுகள் ஆகும்.
# பனங்கரன்

## வரலாறு

### அம்ராதி மன்னர்கள்

சஞ்சய மன்னருக்குப் பிறகு நான்கு சஞ்சய வம்ச மன்னர்கள் இருந்தனர். அவர்கள் பனங்கரன் *(Panangkaran),* பனுங்கலன் *(Panunggalan),* வாரக் *(Warak)* மற்றும் கருங் *(Garung)* ஆவர். இந்த மன்னர்கள் அம்ராதி மன்னர்கள் *(Amrati King)* என்று அழைக்கப்பட்டனர். சஞ்சய வம்ச மன்னர்கள், மத்திய ஜாவாவின் தெற்கில் இருந்த சைலேந்திர இளவரசர்களுடன் அதிகாரம் மற்றும் மதச் செல்வாக்கிற்காகப் போட்டியிட்டனர்.  
சைலேந்திர இளவரசர்கள் 779-ஆம் ஆண்டு முதல் சஞ்சயர்களுக்கு எதிராகப் போரிட்டு வந்தனர். சஞ்சயர்கள், இந்துக்களாகவும்; சைலேந்திரர்கள், பௌத்தர்களாகவும் இருந்தனர். அந்தக் கட்டத்தில் ஜாவாவின் கிழக்கில் **கஜயனன்** *(Gajayana)* என்ற மன்னர் ஒருவர் மட்டுமே தனிமைப்படுத்தப்பட்ட நிலையில் இருந்தார். அவர் 760-ஆம் ஆண்டுகளில் காவி மலைப் பகுதியை மட்டும் தன் கட்டுப்பாட்டில் வைத்து இருந்தார்.
# பனங்கரன்

## அரச மரபுகள்

9-ஆம் நூற்றாண்டு ஜாவாவில், சைலேந்திர அரச மரபினர் எனும் சைலேந்திர வம்சாவளியினர் பௌத்த மதத்தைப் பின்பற்றினர். சஞ்சய அரச மரபினர் எனும் சஞ்சய வம்சாவளியினர் இந்து மதத்தைப் பின்பற்றினர்.  
- **சைலேந்திர அரச மரபு** *(Sailendra Dynasty)* - **பௌத்தம்**
- **சஞ்சய அரச மரபு** *(Sanjaya Dynasty)* - **இந்து**
# பனங்கரன்

## கலாசான் கோயில்

அந்தக் காலக் கட்டத்தில் அம்ராதி மன்னர்களுக்கும்; சைலேந்திரர்களுக்கும் இடையிலான உறவு முக்கியமானதாக இருந்த போதிலும், இரு தரப்பினருக்கும் இடையில் எவ்வாறான போட்டிகள் இருந்தன என்பது மட்டும் இன்னும் தெளிவாகத் தெரியவில்லை.  
இருப்பினும், கலாசான் கல்வெட்டு மற்றும் ரத்து போக்கோ கல்வெட்டு *(Ratu Boko)* ஆகிய இரு கல்வெட்டுகளிலிருந்து, மன்னர் பனங்கரன், பௌத்த ஆலயம் கட்டுவதற்கு அனுமதி அளித்தார் என்பது மட்டும் உறுதியாகத் தெரிகிறது. கலாசான் கல்வெட்டில், போதிசத்வதேவி தாராவுக்கு *(Bodhisattvadevi Tara)* ஒரு புனிதக் கட்டிடம் கட்டப்பட்டதைப் பற்றியும்; சைலேந்திர குடும்பத்தைச் சேர்ந்த புத்த பிக்குகளுக்கு ஒரு புத்த விகாரம் (மடம்) கட்டப்பட்டதைப் பற்றியும் குறிப்பிடப்பட்டுள்ளது.
# பனங்கரன்

## கலாசான் கோயில்

### கலாசான் கிராமம் நன்கொடை

அந்தக் கட்டுமானத்திற்கு மகாராஜா ராக்காய் பனங்கரன் அவர்களைத் தூண்டுதல் செய்வதில் வெற்றி பெற்ற குரு சங் ராஜா சைலேந்திர வம்ச திலகர் *(Guru Sang Raja Sailendravamçatilaka)* என்பவரைப் பற்றியும் குறிப்பிடப்பட்டுள்ளது.  
அதன் பின்னர் ராக்காய் பனங்கரன், கலாசான் கிராமத்தை *(Kalaça Village)* பௌத்த சங்கத்திற்கு நன்கொடையாக வழங்கினார். போதிசத்வதேவி தாராவுக்கு அர்ப்பணிக்கப்பட்ட கோயில் கலாசான் கோயில் என்று அடையாளம் காணப்பட்டுள்ளது.
# பனங்கரன்

## கலாசான் கோயில்

### அபிசேகா தியா

மாதரம் மரபில் ஒவ்வொரு மன்னருக்கும் ஒரு பிறப்புப் பெயர் உண்டு. அந்தப் பெயர் அபிசேகா **தியா** *(Abhisheka Dyah)* என்ற முன் பெயரால் வகைப் படுத்தப்படுகிறது. இந்தப் பட்டம், பொதுவாக மன்னரின் குழந்தைகள், ஆண் அல்லது பெண் இருவரையுமே குறிக்கும்.
# தேசிய நெடுஞ்சாலை 127அ (இந்தியா)

**தேசிய நெடுஞ்சாலை 127A** (**தே. நெ. 127அ**)(*National Highway 127A (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். அசாம் மாநிலம் படச்சார்குச்சி அருகே தேசிய நெடுஞ்சாலை 27-ல் அதன் சந்திப்பிலிருந்து தொடங்கும் இந்த நெடுஞ்சாலை ஹஜுவா நகரத்தினை இந்தோ/பூடான் எல்லையில் இணைக்கிறது. இந்த நெடுஞ்சாலையின் மொத்த நீளம் 38 கி.மீ. ஆகும்.
# தேசிய நெடுஞ்சாலை 127அ (இந்தியா)

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
# தேசிய நெடுஞ்சாலை 127ஆ (இந்தியா)

**தேசிய நெடுஞ்சாலை 127ஆ** (*National Highway 127B (India)*), பொதுவாக தே. நெ. 127ஆ என்று அழைக்கப்படுவது வடகிழக்கு இந்தியாவில் உள்ள ஒரு தேசிய நெடுஞ்சாலை ஆகும். இது அசாமில் சிறீராம்பூரை மேகாலயாவில் உள்ள நோங்ஸ்டனுடன் இணைக்கிறது.
# தேசிய நெடுஞ்சாலை 127ஆ (இந்தியா)

## பாதை

சிறீராம்பூர் – துபுரி - புல்பாரி - துரா - ரோங்கிராம் - ரோன்ஜெங் - நோங்சுடாய்ன்
# தேசிய நெடுஞ்சாலை 127ஆ (இந்தியா)

## புவியியல்

தேசிய நெடுஞ்சாலை 127ஆ-வின் முக்கிய பகுதி, 300 கி.மீ. க்கு மேகாலயா மாநிலத்தில் அமைந்துள்ளது. இந்த நெடுஞ்சாலை மேற்கு கரோ, தென் மேற்கு கரோ, கிழக்கு கரோ, மேகாலயாவின் மேற்கு காசி மலைகள் ஆகிய நான்கு மாவட்டங்கள் வழியாக செல்கிறது. மேகாலயாவில் சாலையின் சீரமைப்பு ஆரம்பத்தில் உருளும் நிலப்பரப்பிலிருந்து தொடங்குகிறது. பின்னர் பெரும்பகுதி முக்கியமாக மலைப்பாங்கான நிலப்பரப்பு வழியாக செல்கிறது. மேலும் இச்சாலை ஏராளமான ஆறுகளையும் ஓடைகளையும் கடந்து பயணிக்கின்றது.
# தேசிய நெடுஞ்சாலை 127ஆ (இந்தியா)

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
# நோங்சுடாய்ன்

**நோங்சுடாய்ன்** (*Nongstoin*) என்பது இந்தியாவின் மேகாலயா மாநிலத்தில் மேற்கு காசி மலை மாவட்டத்தின் தலைமையகம் ஆகும். 2011 மக்கள் தொகை கணக்கெடுப்பின்படி, இங்கு 28,742 பேர் வசித்தனர். இதில் ஆண்கள் 14,252; பெண்கள் 14,490 ஆவர்.
# நோங்சுடாய்ன்

## புவியியல்

நோங்சுடாய்ன் . என்ற ஆள்கூற்றில் கடல் மட்டத்திலிருந்து 1409 மீட்டர் உயரத்தில் அமைந்துள்ளது.  
இலாங்சியாங்கு அருவி நோங்சுடாய்னிலிருந்து 24 கிலோ மீட்டர் தொலைவில் அமைந்துள்ளது.
# நோங்சுடாய்ன்

## மக்கள்தொகை

மக்கள் தொகைக் கணக்கெடுப்பின் படி நோங்சுடாய்ன் மக்கள் தொகை 22,003 ஆகும். இந்நகரின் கல்வியறிவு 67% ஆகும். இது தேசிய சராசரியினை விட அதிகம் ஆகும்.
# நோங்சுடாய்ன்

## சுற்றுலா இடங்கள்

- நோங்க்னம் நதி தீவு மற்றும் கடற்கரை
- வீனியா அருவி
- சத்தும் அருவி
- ரையசுகீ அருவி
- லாங்ஷியாங் அருவி, வெய் ஸ்பை அருவி, ஷாட் சோங் அருவி
- மாவ்தாத்ரைஷன் சிகரம்
- பாம்பிர்னாய் ஏரி
- உமியாப் நெல் வயல்
- ராம்ப்ராய், ஊர்க்லி, மவ்லாங்சு.
- வஹ்ரியாத் அருவி
- நாங்ஸ்டோயின் புறவழி
- கைன்ரோக்
- ருவியாங் நதி, வஹ்பிலி நதி
# கோனோகார்பஸ்

## பரவல்

*C. erectus* என்ற இன வகை வெப்பமண்டல அமெரிக்கப் பகுதிகளான பெர்முடா, பனாமாஸ், தென் புரோரிடா முதல் மேற்கிந்தியாவரை, தென் மெக்சிகோ வளைகுடா, கரிபீயன் மற்றும் அட்லாண்டிக் கடற்கரைகள், கலாபகசு உள்ளடக்கிய மெக்சிகோ முதல் பெரு பசிபிக் கடற்கரை, செங்கல் முதல் காங்கோ வரையிலான மேற்கு ஆப்ரிக்கக் கடற்கரைகளில் காணப்படுகிறது. *C. lancifolius* என்ற இன வகை சோமாலியா முதல் யெமன் வரையிலான வடகிழக்கு ஆப்பிரிக்க அரேபிய தீபகர்பத்தில் காணப்படுகிறது.
# கோனோகார்பஸ்

## பரவல்

### இந்தியாவில் தடை

இவ்வகைச் செடிகள் தூத்துக்குடி உள்பட தமிழ்நாட்டின் பல நகரங்களில் சாலையோரங்களில் காணப்படுகின்றன. சுற்றுச்சூழலுக்கும், மனித உடல்நலத்துக்கு கேடு விளைவிப்பதாகக் கூறி, தமிழ் நாடு, ஆந்திரப் பிரதேசம் உட்படச் சில மாநிலங்களில் தடைவிதிக்கப்பட்டுள்ளது.
# சேரங்கோடு

**சேரங்கோடு** (*Cherangode*) என்பது இந்தியாவின் தமிழ்நாடு மாநிலத்தில் அமைந்துள்ள ஒரு கிராமம் ஆகும். இது தமிழகத்தின் மேற்கு எல்லையான கேரளாவிற்கு அருகில் அமைந்துள்ளது. 2011-இன் படி, கிராமத்தில் 33,506 மக்கள் வசித்தனர்.
# சேரங்கோடு

## புவியியல்

மாவட்டத் தலைநகர் உதகமண்டலத்திலிருந்து வடமேற்கே 42 கிலோமீட்டர் தொலைவில் நீலகிரி மலைகளுக்கு மேற்கே சேரங்கோடு அமைந்துள்ளது. கிராமத்தின் மொத்தப் பரப்பளவு 7494 ஹெக்டேர்.
# சேரங்கோடு

## மக்கள்தொகை

2011 மக்கள் தொகை கணக்கெடுப்பின்படி, சேரங்கோடு மக்கள் தொகை 33,506 ஆகும். இதில் 16,475 பேர் ஆண்கள், 17,031 பெண்கள் இருந்தனர். உழைக்கும் மக்கள், மொத்த மக்கள் தொகையில் 45.21% ஆகும். கல்வியறிவு விகிதம் 78.65% ஆக உள்ளது. இதில் 13,840 ஆண்களும், 12,511 பெண்களும் கல்வியறிவு பெற்றுள்ளனர்.
# இரும்பை, விழுப்புரம்

**இரும்பை** என்பது இந்தியா தமிழ்நாடு மாநிலத்தின் விழுப்புரம் மாவட்டத்திலுள்ள வானூர் ஊராட்சி ஒன்றிய இரும்பை ஊராட்சி ஒரு புறநகர்ப் பகுதியாகும்.
# இரும்பை, விழுப்புரம்

## அமைவிடம்

கடல் மட்டத்திலிருந்து சுமார் 63.32 மீ. உயரத்தில், என்ற புவியியல் ஆள்கூறுகள் கொண்டு இரும்பை அமையப் பெற்றுள்ளது.
# இரும்பை, விழுப்புரம்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், இரும்பை ஊரின் மொத்த மக்கள்தொகை 5,830 பேர் ஆகும். இதில் 2,921 பேர் ஆண்கள் மற்றும் 2,909 பேர் பெண்கள் ஆவர்.
# இரும்பை, விழுப்புரம்

## சமயம்

### இந்துக் கோயில்கள்

மகாகாளேசுவரர் கோயில் என்ற சிவன் கோயில் ஒன்று இரும்பையில் கட்டப்பட்டுள்ளது. மேலும், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற வர்ணமுத்துமாரியம்மன் கோயில் என்ற அம்மன் கோயில் ஒன்றும் இரும்பை பகுதியில் அமைந்துள்ளது.
# இரும்பை, விழுப்புரம்

## அரசியல்

இரும்பை பகுதியானது, வானூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, விழுப்புரம் மக்களவைத் தொகுதி சார்ந்தது.
# இத்தலார்

**இத்தலார்** (*Ithalar*) என்பது தமிழ்நாட்டின் நீலகிரி மாவட்டத்தில் உள்ள குந்தா வட்டத்தில் உள்ள ஒரு கிராமம் ஆகும். ஊட்டியிலிருந்து சுமார் 16 கிலோமீட்டர் தொலைவில் உள்ளது. இத்தலாரின் முக்கிய சாகுபடி தேயிலையும் கேரட்டும் ஆகும். இங்கு சுமார் 350 வீடுகளில் 1,500 மக்கள் வசிக்கின்றனர்.
# மெய்யழகன்

**மெய்யழகன்** (*Meiyazhagan*) 2024 ஆம் ஆண்டு வெளிவந்த இந்தியத் தமிழ்த் திரைப்படமாகும். நாடகம் தொடர்பான இத்திரைப்படத்தை சி. பிரேம் குமார் எழுதி இயக்கியிருந்தார். இத்திரைப்படத்தை 2டி எண்டர்டெயின்மெண்ட் சார்பாக சூர்யாவும், ஜோதிகாவும் தயாரித்தனர். இப்படத்தில் கார்த்திக் சிவகுமார், அரவிந்த்சாமி ஆகியோர் முதன்மைக் கதாபாத்திரங்களில் நடித்தனர். இவர்களுடன் ராஜ்கிரண், ஸ்ரீ திவ்யா, தேவதர்சினி, ஜெயப்பிரகாசு, சிறீரஞ்சனி, இளவரசு, கருணாகரன், சரண் சக்தி ஆகியோர் துணைக் கதாபாத்திரங்களில் நடித்தனர்.
# மெய்யழகன்

## விமர்சனம்

ஆனந்த விகடன் வார இதழில் வந்த விமர்சனத்தில் "... கோயில், மண்டபம், சிதிலமடைந்த கோட்டை எனப் பழைமை மாறாத தஞ்சை மண்ணைத் திரையெங்கும் நிரப்பியிருக்கிறார் ஒளிப்பதிவாளர் மகேந்திரன் ஜெயராஜு. நாஸ்டால்ஜியா நினைவுகளுடன் உறவுகளின் அவசியத்தைக் கவிதையாக வார்த்திருக்கும் இந்த ‘மெய்யழகன்' மெய்யான அழகனே!" என்று எழுதி மதிப்பெண்களை வழங்கினர்.
# அடல் பாதசாரிகளுக்கான பாலம்

**அடல் பாதசாரிகளுக்கான பாலம்**, (*Atal Pedestrian Bridge*), இந்தியாவின் குஜராத் மாநிலத்தில் உள்ள அகமதாபாத் நகரத்தில் பாயும் சபர்மதி ஆற்றை பொதுமக்கள் மட்டும் நடையாக கடக்க உதவும் தொங்கு பாலம் ஆகும். காங்கிரீட் மற்றும் எஃகு பொருட்களால் கட்டப்பட்ட இப்பாலத்தின் நீளம் 300 மீட்டர் மற்றும் அகலம் 14 மீட்டர் ஆகும். இதன் கட்டுமானச் செலவு ரூபாய் 74 கோடிகள் ஆகும். இதனை இந்தியப் பிரதமர் நரேந்திர மோதி நாட்டிற்கு 27 ஆகஸ்டு 2022 அன்று அர்ப்பணித்தார். முன்னாள் இந்தியப் பிரதமர் அடல் பிகாரி வாச்பாய் நினைவாக இப்பாலத்திற்கு அடல் பாதசாரி பாலம் எனப்பெயரிட்டுள்ளனர்.
# 18(எண்)

**18**(**பதினெட்டு**) (*Eightteen*) என்பதுஇயல் எண்ஆகும். இது17 இன் தொடரி மற்றும்19இன் முன்னி ஆகும்.இது ஒரு இரட்டை பகு எண் ஆகும்.
# 18(எண்)

## கணிதத்தில்

18 என்பது அரைகுறையான நிறைவெண் மேலும் மிகையெண்(கணிதம்) ஆகும். இது ஒருஉயர் பகு எண் ஆகும். . 18 ஆனது 6 வகுஎண்கள் கொண்டது. 18 ஐ போன்ற எந்த சிறிய எண்ணிலும் 6 க்கும் மேற்பட்ட வகு எண்கள் இல்லை. பென்டோமினோ 18 வடிவங்களை கொண்டது.
# 18(எண்)

## அறிவியல்

### வேதியியலில்

- ஆர்கானின் அணு எண் பதினெட்டு ஆகும்.
- 18 என்ற அணு எண்ணால் அடையாளப்படுத்தப்பட்டு ஓர் அரிய வாயுவாக இது வகைப்படுத்தப்படுகிறது
- 18-எலெக்ட்ரான் விதி என்பது மாற்று உலோக வேதியியல் துறையில் உலோகக் கூட்டமைப்புகளின் நிலைத்தன்மையை வரையறுக்க மற்றும் முன்னறிவிக்க பயன்படுத்தப்படும் ஒரு விதி ஆகும்.
# 18(எண்)

## சமய இலக்கியத்தில்

- பகவத் கீதையில் 18 அத்தியாயங்கள் கொண்டுள்ளது.
- மகாபாரத இதிகாசத்தில் பகவத் கீதை ஒரு பகுதியாகும்.
- மகாபாரத இதிகாசத்தில் 18 புத்தகங்கள் கொண்டது.குருச்சேத்திர போரானது 18 போர்படைகளுக்கிடையே நடைபெற்றது. அதில் 11 குருசேத்திர்ர்களும் 7 பாண்டவர்களுக்கும் இடையே போர் நடைபெற்றது. இப் போரானது 18 நாட்கள் நடைபெற்றது. மற்றொரு இந்து இதிகாசமான இராமாயணத்தில், இராமருக்கும் அசுரர்களுக்கும் இடையிலான போரும் 18 நாட்கள் நீடித்தது.
# தருமசேது

**தருமசேது** அல்லது **மகாராஜா தருமசேது** (ஆங்கிலம்: *Dharmasetu* அல்லது *Sri Dharmasetu*; இந்தோனேசியம்: *Sri Maharaja Sri Dharmasetu*) என்பவர் 8-ஆம் நூற்றாண்டைச் சேர்ந்த சிறீ விஜயப் பேரரசின் அரசர் ஆவார்.  
அவரின் ஆட்சியின் கீழ், கி.பி 775-இல், மலாய் தீபகற்பத்தின் வடக்கே இருந்த பான் பான் இராச்சியத்தை, சிறீ விஜயப் பேரரசின் மண்டலத்திற்குள் வெற்றிகரமாக இணைத்தார்.
# தருமசேது

## வரலாறு

தாய்லாந்தில் இருந்த நக்கோன் சி தாமராட் *(Nakhon Si Thammarat)* மாநிலத்தில் ஒரு பழைய மடாலயத்தில், அவலோகிதர், வச்ரபானி, கௌதம புத்தர் ஆகிய மூவருக்கும் மூன்று சரணாலயங்களைக் கட்ட தர்மசேது உத்தரவிட்டதைக் குறிக்கும் லீகோர் கல்வெட்டு *(Ligor inscription)* கிடைத்து உள்ளது.  
மேலும், ஜாவாவை ஆட்சி செய்த சைலேந்திர வம்சத்தின் தலைவராக தர்மசேது இருந்ததாக லீகோர் கல்வெட்டு கூறுகிறது. சிறீ விஜயப் பேரரசிற்கும் சைலேந்திரர்களுக்கும் இடையே உறவுகள் இருந்ததாக அறியப்படும் முதல் நிகழ்வு இதுவே ஆகும்.
# தருமசேது

## தர்மசேதுவின் மகள் தேவி தாரா

தர்மசேதுவின் மகள் தேவி தாரா *(Dewi Tara),* பின்னர் சைலேந்திர வம்சத்தைச் சேர்ந்த சமரதுங்கா *(Samaratungga)* என்பவரை மணந்தார். பின்னர் 792-ஆம் ஆண்டு வாக்கில் சமரதுங்கா, சிறீ விஜயத்தின் அரியணையை ஏற்றுக்கொண்டார்.  
சிறீ விஜயத்திற்கும் சைலேந்திரர்களுக்கும் இடையிலான உறவு அதன் பின்னர் மிகவும் நெருக்கமாகியது. தர்மசேதுவிற்குப் பிறகு, அவரின் மருமகன் சமரகரவீரன் 782-ஆம் ஆண்டு சிறீ விஜயத்தின் அரசராக அரியணை ஏறினார்.
# விருத்தாசல ரெட்டியார்

**விருத்தாசல ரெட்டியார்**, தமிழ்நாட்டின் பெரம்பலூர் மாவட்டம், செங்கணம் ஊரில் நாட்டாண்மையாக வாழ்ந்த செல்வந்த தமிழ் அறிஞர். இவரைச் *சின்னப்பண்ணை விருத்தாசல ரெட்டியார்* என்றும் அழைப்பர். உ. வே. சாமிநாதையர் தனது பதின்ம வயதில் 4 மாதம் வரை விருத்தாசல ரெட்டியாரிடம் யாப்பருங்கலக் காரிகை எனும் தொல் தமிழ் இலக்கண நூலைப் பயின்றார். பின் ரெட்டியாரின் வழிகாட்டலின் பேரில் உ. வே.சாமிநாதையர், திரிசிராபுரம் மீனாட்சிசுந்தரம் பிள்ளையிடம் ஐந்து ஆண்டுகள் இலக்கண, இலக்கியம், செய்யுட்கள் பயின்றார்.
# விருத்தாசல ரெட்டியார்

## இதனையும் காண்க

- என் சரித்திரம்
# கேம் சோதனை

**கேம் சோதனை** (*Ham test*) என்பது தீவிர இரவுசார் சிறுநீரில்-சிவப்பணு நோயறிதலில் (PNH) பயன்படுத்தப்படும் இரத்த பரிசோதனை ஆகும். நோயாளியின் இரத்தச் சிவப்பணுக்கள் குறைவீரிய அமிலத்தில் வைக்கப்படுகின்றன. ஒரு நேர்மறையான முடிவாக அதிகரித்த இரத்தச் சிவப்பு அணுக்கள் உடையக்கூடிய தன்மை தீவிர இரவுசார் சிறுநீரில்-சிவப்பணு அல்லது பிறவிக் குறைபாட்டு அதிக அளவு இரத்தச் சிவப்பு அணுக்கள் சோகையைக் குறிக்கிறது. குறைந்த உணர்திறன், தனித்தன்மையின் காரணமாக இச்சோதனை இப்போது தீவிர இரவுசார் சிறுநீரில்-சிவப்பணு கண்டறிதலில் வழக்கற்றுப் போன சோதனையாகும்.  
தீவிர இரவுசார் சிறுநீரில்-சிவப்பணு நோயறிதலில் நான்கில் ஒரு பகுதியானது வளர்ச்சியுறா உயிரணு இரத்தச்சோகை நிலைக்கு முன்னேறும் போது, கேமின் சோதனை எப்போதாவது வளர்ச்சியுறா உயிரணு இரத்தச்சோகையில் நேர்மறையாக இருக்கும்.
# சாகரகன்யகா

**சாகரகன்யகா** (*Sagarakanyaka*) என்பது கேரளத்தின் சங்குமுகம் கடற்கரையில் அமைந்துள்ள ஒரு கடற்கன்னி சிற்பமாகும். கானாயி குஞ்ஞிராமனால் செய்யப்பட்ட இது, உலகின் மிகப்பெரிய கடற்கன்னிச் சிற்பமாக கின்னஸ் புத்தகத்தில் இடம் பெற்றுள்ளது. இது 87 அடி நீளமும், 25 அடி உயரமும் கொண்டது. குஞ்ஞிராமன் இச்சிற்பத்தை செய்து முடிக்க இரண்டு ஆண்டுகள் ஆனது. இறுதியில் 1992 இல் இதன் பணியை முடித்தார்.
# சாகரகன்யகா

## கண்ணோட்டம்

குஞ்ஞிராமன் எந்த ஊதியமும் பெறாமல் சிற்பத்தை செய்து முடித்தார். கட்டுமான பணியின் போது, சிலை ஆபாசமாக இருப்பதாக கூறி, மாவட்ட ஆட்சியர் சிற்பத்தின் பணியை நிறுத்த உத்தரவிட்டார். ஆனால், அப்போது முதலமைச்சராக இருந்த கே. கருணாகரன் இதில் தலையிட்டு, குஞ்ஞிராமனின் வேண்டுகோளின் பேரில் சிற்பத்தை கட்டி முடிக்க பரிந்துரைத்தார். 2022 அக்டோபரில், இது கின்னஸ் புத்தகத்தால் உலகின் மிகப்பெரிய கடற்கன்னிச் சிற்பம் என்று இடம்பெற்றது.
# டிசிப்ரோசியம்(III) தெலூரைடு

:2 Dy + 3 Te -> Dy<sub>2</sub>Te<sub>3</sub>
# டிசிப்ரோசியம்(III) தெலூரைடு

## பண்புகள்

டிசிப்ரோசியம்(III) தெலூரைடு அதிக வெப்பநிலையில் தாமிர(II) தெலூரைடுடன் வினைபுரிந்து DyCuTe<sub>2</sub>, DyCu5Te<sub>4</sub> மற்றும் Dy<sub>7</sub>Cu<sub>3</sub>Te<sub>12</sub> போன்ற கட்டங்களைப் பெறுகிறது. டிசிப்ரோசியம்(III) தெலூரைடும் காட்மியம் தெலூரைடும் அதிக வெப்பநிலையில் வினைபுரிந்து CdDy<sub>2</sub>Te<sub>4</sub> சேர்மத்தை உருவாக்கும். It and cadmium telluride can form CdDy<sub>2</sub>Te<sub>4</sub> at high temperatures:  
:Dy<sub>2</sub>Te<sub>3</sub> + CdTe -> CdDy<sub>2</sub>Te<sub>4</sub>
# மாங்கனீசு(II) தெலூரைடு

**மாங்கனீசு(II) தெலூரைடு** (*Manganese(II) telluride*) என்பது MnTe என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும் மாங்கனீசும் தெலூரியமும் சேர்ந்து இச்சேர்மம் உருவாகிறது.
# மாங்கனீசு(II) தெலூரைடு

## தயாரிப்பு

வெற்றிடத்தில் மாங்கனீசு தனிமத்துடன் தெலூரியம் தனிமத்தைச் சேர்த்து வினைபுரியச் செய்தால் மாங்கனீசு(II) தெலூரைடு உருவாகும்.
# மாங்கனீசு(II) தெலூரைடு

## பண்புகள்

நீண்ட காலமாக எதிர்பெரோ காந்தத்தன்மை கொண்டதாக கருதப்பட்ட மாங்கனீசு(II) தெலூரைடு சேர்மம் சமீபத்தில் மாற்று காந்தத்தன்மை கொண்டதாக தீர்மானிக்கப்பட்டுள்ளது. மாங்கனீசு(II) தெலூரைடின் நீல் வெப்பநிலை 307 கெல்வின் ஆகும்.
# திருமாணிக்குழி

**திருமாணிக்குழி** என்பது இந்தியா தமிழ்நாடு மாநிலத்தின் கடலூர் (முன்னர் தென்னாற்காடு) மாவட்டத்திலுள்ள கடலூர் ஊராட்சி ஒன்றிய திருமாணிக்குழி ஊராட்சி ஒரு புறநகர்ப் பகுதியாகும்.
# திருமாணிக்குழி

## அமைவிடம்

கடல் மட்டத்திலிருந்து சுமார் 49.49 மீ. உயரத்தில், என்ற புவியியல் ஆள்கூறுகள் கொண்டு திருமாணிக்குழி அமையப் பெற்றுள்ளது.
# திருமாணிக்குழி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், திருமாணிக்குழி ஊரின் மொத்த மக்கள்தொகை 2,769 பேர் ஆகும். இதில் 1,381 பேர் ஆண்கள் மற்றும் 1,388 பேர் பெண்கள் ஆவர்.
# திருமாணிக்குழி

## சமயம்

### இந்துக் கோயில்கள்

வாமனபுரீசுவரர் கோயில் என்ற சிவன் கோயில் ஒன்று திருமாணிக்குழி பகுதியில் அமைந்துள்ளது. மேலும், ஆதிசக்தி சிவபாலசுப்பிரமணியர் கோயில் என்ற முருகன் கோயில் ஒன்றும் இங்குள்ளது. இக்கோயில்கள், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.
# திருமாணிக்குழி

## அரசியல்

திருமாணிக்குழி பகுதியானது, குறிஞ்சிப்பாடி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கடலூர் மக்களவைத் தொகுதி சார்ந்தது.
# வேங்கைவயல்

**வேங்கைவயல்** என்பது இந்தியா தமிழ்நாடு மாநிலத்தின் புதுக்கோட்டை மாவட்டத்திலுள்ள அன்னவாசல் ஊராட்சி ஒன்றிய முட்டுக்காடு ஊராட்சி ஒரு புறநகர்ப் பகுதியாகும். 2024-ஆம் ஆண்டு ஏப்பிரல் மாதம் இந்தியாவில் நடைபெற்ற மக்களவைத் தேர்தலில், தமிழ்நாட்டிலுள்ள மக்கள் தேர்தலைப் புறக்கணித்த கிராமங்களில், வேங்கைவயல் ஊரும் ஒன்றாகும்.
# வேங்கைவயல்

## அமைவிடம்

கடல் மட்டத்திலிருந்து சுமார் 109.21 மீ. உயரத்தில், என்ற புவியியல் ஆள்கூறுகள் கொண்டு வேங்கைவயல் அமையப் பெற்றுள்ளது.
# வேங்கைவயல்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், வேங்கைவயல் ஊரின் மொத்த மக்கள்தொகை 854 பேர் ஆகும். இதில் 434 பேர் ஆண்கள் மற்றும் 420 பேர் பெண்கள் ஆவர்.
# வேங்கைவயல்

## அரசியல்

வேங்கைவயல் பகுதியானது, கந்தர்வக்கோட்டை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருச்சிராப்பள்ளி மக்களவைத் தொகுதி சார்ந்தது.
# தென்பழஞ்சி

**தென்பழஞ்சி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள திருப்பரங்குன்றம் ஊராட்சி ஒன்றிய வடபழஞ்சி ஊராட்சி ஒரு புறநகர்ப் பகுதியாகும்.
# தென்பழஞ்சி

## அமைவிடம்

கடல் மட்டத்திலிருந்து சுமார் 175.19 மீ. உயரத்தில், என்ற புவியியல் ஆள்கூறுகள் கொண்டு தென்பழஞ்சி அமையப் பெற்றுள்ளது.
# தென்பழஞ்சி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், தென்பழஞ்சி ஊரின் மொத்த மக்கள்தொகை 1,543 பேர் ஆகும். இதில் 759 பேர் ஆண்கள் மற்றும் 784 பேர் பெண்கள் ஆவர்.
# தென்பழஞ்சி

## சமயம்

### இந்துக் கோயில்

அய்யனார் மற்றும் அம்மச்சியார் கோயில் என்ற இந்துக் கோயில் ஒன்று தென்பழஞ்சி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# தென்பழஞ்சி

## அரசியல்

தென்பழஞ்சி பகுதியானது, திருப்பரங்குன்றம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, விருதுநகர் மக்களவைத் தொகுதி சார்ந்தது.
# வார்ப்புரு:Graph:Weather monthly history/doc

**This graph's main version resides at Template:Graph:Weather monthly history. Please make or suggest all the changes there, and copy it everywhere else (until the copying is automated)**  
<includeonly></includeonly>
<templatedata>
{
"params": {
"table": {
"description": "Name of the table on Commons",
"example": "ncei.noaa.gov/weather/New York City.tab",
"type": "string",
"required": true
},
"title": {
"description": "Optional graph title",
"type": "string"
},
"imperial": {
"description": "If set to a value, the graph will show data in Fahrenheits at first",
"type": "boolean"
},
"width": {
"type": "number"
},
"height": {
"type": "number"
},
"hideoverview": {
"description": "If set, will hide the bottom section of the graph",
"type": "boolean"
},
"debug": {
"description": "If set, shows JSON instead of the graph",
"type": "boolean"
}
},
"paramOrder": [
"table",
"title",
"imperial",
"height",
"width",
"hideoverview",
"debug"
]
}
</templatedata>
# தரணிந்திரன்

**தரணிந்திரன்** அல்லது **மாதர இந்திர ராஜா** (ஆங்கிலம்: *Dharanindra* அல்லது *King Dharanindra*; இந்தோனேசியம்: *Indra Raja Mataram*; ஜாவானியம்: *Indra Utawa Dharanindra*) என்பவர் 8-ஆம் நூற்றாண்டைச் சேர்ந்த சிறீ விஜயப் பேரரசின் ஆட்சியாளர் ஆவார்.  
பனங்கரனின் வாரிசான தரணிந்திரன், 775—800-ஆம் ஆண்டுகளின் காலக்கட்டத்தில், சிறீ விஜயப் பேரரசை ஆட்சி செய்தார்.  
அதே வேளையில் மத்திய ஜாவாவில் இருந்த மாதரம் இராச்சியத்தின் அரசராகவும் பொறுப்பு வகித்தார். தரணிந்திரன், சைலேந்திர அரச மரபைச் சேர்ந்தவர் ஆவார்.
# தரணிந்திரன்

## வரலாறு

ஒரே காலக்கட்டத்தில், இரு இராச்சியங்களை ஆட்சி செய்த தரணிந்திரன், ஒரு சிறந்த ஆட்சியாளராகவும்; சைலேந்திராவின் வெளிநாட்டுப் படையெடுப்புகளுக்குப் பெருமை சேர்த்தவராகவும் அறியப்படுகிறார். 782-ஆம் ஆண்டு கெலுராக் கல்வெட்டில் *(Kelurak inscription)* அவரின் ஆட்சிப் பெயரான சிறீ சங்கராம தனஞ்செயன் *(Sri Sanggrama Dhananjaya)* எனும் பெயரில் குறிப்பிடப்பட்டுள்ளார்.  
கெலுராக் கல்வெட்டில் அவர் **வைரவர வீரமர்த்தனன்** *(Wairiwarawiramardana)* அல்லது "துணிச்சலாக எதிரிகளைக் கொன்றவர்" என்றும் புகழப் படுகிறார். தெற்கு தாய்லாந்து மலாய் தீபகற்பத்தில் கண்டுபிடிக்கப்பட்ட லிகோர் பி கல்வெட்டிலும் *(Ligor B inscription)* சர்வரி மதவிமதன *(Sarwwarimadawimathana)* எனும் பெயர் காணப்படுகிறது; இந்தப் பெயர் அதே தரணிந்திரனைக் குறிக்கலாம் என்றும் நம்பப்படுகிறது.
# தரணிந்திரன்

## தாமரலிங்கா

தரணிந்திரன் ஒரு போர்க் குணமிக்க அரசராக அறியப்படுகிறார். அவர் வெளிநாடுகளுக்கு, பல இராணுவக் கடற்படைப் பயணங்களை மேற்கொண்டுள்ளார். மலாய் தீபகற்பத்தில் சயாமியர் கட்டுப்பாட்டில் இருந்த லீகோர் பகுதியையும் சைலேந்திரர்களின் கட்டுப்பாட்டின் கீழ் கொண்டு வந்துள்ளார்.  
லிகோர் என்பது நக்கோன் சி தம்மராத் இராச்சியம் *(Nakhon Si Thammarat)* (தாய்: อาณาจักรนครศรีธรรมราช) என்று அழைக்கப்படுகிறது. கி.பி. 10-ஆம்; 13-ஆம் நூற்றாண்டுகளில் இந்த இராச்சியம் தாமரலிங்கா *(Tambralinga)* என்று அழைக்கப்பட்டது.
# தரணிந்திரன்

## சென்லா

நகர சிறீ தருமராஷ்டிரா *(Nagara Sri Dharmarashtra)* என்று முன்பு அழைக்கப்பட்ட தாமரலிங்கா இராச்சியம், தற்போது தாய்லாந்தில் ஒரு மாவட்டம் ஆகும். நீர் சென்லா *(Water Chenla)*; கெமர்: ចេនឡាទឹកលិច) எனும் சயாமிய பகுதியில் இருந்து லிகோரைக் கைப்பற்றிய பிறகு தரணிந்திரன், 774; 770-ஆம் ஆண்டுகளில், சம்பா இராச்சியத்தின் மீது தாக்குதல்களைத் தொடங்கினார்.  
பின்னர் 9-ஆம் நூற்றாண்டின் முற்பகுதியில் மீக்கோங் படுகையில் இருந்த தெற்கு கம்போடியா கைப்பற்றப்பட்டது.
# தரணிந்திரன்

## இரண்டாம் செயவர்மன்

அந்தக் காலகட்டத்தில், ஜாவாவைச் சேர்ந்த இரண்டாம் செயவர்மன் *(Jayavarman II),* சைலேந்திர (சிறீ விஜய) படையின் தளபதியாக இருந்திருக்கலாம்; சிறீவிஜய அரசர் தரணிந்திரனின் ஆணையின் பேரில், இரண்டாம் செயவர்மன் புதிய கம்போடியா மன்னராகப் பதவியேற்று; புதிய அங்கோர் வம்சம் *(Angkor Dynasty)* நிறுவப்பட்டு இருக்கலாம் என நம்பபடுகிறது.  
மன்னர் தரணிந்திரன் தன் முன்னோடி ஆட்சியாளர் பனங்கரனின் கட்டுமான மரபைத் தொடர்ந்ததாகவும் தெரிய வருகிறது. மத்திய ஜாவா மஞ்சு கிரகா கோயிலின் கட்டுமானத்தைத் தொடர்ந்து முடித்தார்.
# தரணிந்திரன்

## காராங்தெங்கா கல்வெட்டு

மேலும் காராங்தெங்கா கல்வெட்டின் *(Karangtengah inscription)* (824 தேதியிட்டது) பதிவுகளின்படி, மத்திய ஜாவா மெண்டுட் கோயில் அல்லது மத்திய ஜாவா நிங்காவென் கோயிலுடன் தொடர்புடைய வேணுவன கோயிலின் *(Venuvana temple)* கட்டுமானத்திற்கும் பொறுப்பேற்றார்.  
போரோபுதூர் மற்றும் மத்திய ஜாவா பாவோன் கோயிலின் கட்டுமானத்திற்கும், தரணிந்திரன் பொறுப்பேற்று இருக்கலாம் என்றும் அறியப்படுகிறது.
# தட்லசுகெய்ன் ஏரி

**தட்லசுகெய்ன் ஏரி** (*Thadlaskein Lake*) அல்லது **புங் சஜர் நங்லி** என்றும் அழைக்கப்படும், இந்தியாவின் மேகாலயாவில் மனிதனால் உருவாக்கப்பட்ட வரலாற்றுச் சிறப்புமிக்க ஏரியாகும். இது மேற்கு ஜெயின்டியா மலை மாவட்டம் ஜோவாய்க்கு உட்பட்ட முக்லா என்ற சிறிய கிராமத்தின் பக்கத்தில் தேசிய நெடுஞ்சாலை 6-<nowiki/>க்கு அருகில் அமைந்துள்ளது. இது சில்லாங் நகரத்திலிருந்து சுமார் தொலைவில் உள்ளது.  
இந்த ஏரியின் இருப்பு பற்றிய ஒரு கதையின்படி, இது இடைக்காலத்தின் இளம் தலைவரான *சாஜர் நங்லி* மற்றும் அவரைப் பின்பற்றுபவர்களுடன் தொடர்புடையது. இவர்கள் நீண்ட நாள் பயணத்திற்குப் பிறகு ஓய்வெடுக்க ஒரு குறிப்பிட்ட இடத்தில் ஒன்றாகக் கூடினர். இவர்கள் அமர்ந்திருந்த தரையை வில், அம்புகளின் விளிம்புகளால் தோண்டத் தொடங்கினர். இறுதியில் இது ஒரு அழகான ஏரியாக மாறியது. இது இன்றுவரை மேகாலயாவின் மிகப்பெரிய ஏரிகளில் ஒன்றாகும். எனவே, தட்லசுகெய்ன் ஏரி எனப் பெயரிடப்பட்டது.  
இந்த ஏரி ஒரு பிரபலமான சுற்றுலாத் தலமாகும். இந்த ஏரி ஒரு புனிதமான ஏரியாகக் கருதப்பட்டது. இது ரெய்ட் முக்லா மக்களால் போற்றப்படுகிறது. இவர்கள் தொடர்ந்து ஏரிக்கு அருகில் பலியிடுகிறார்கள். மேலும் நியாம்த்ரே (மேகாலயாவில் உள்ள பழங்குடியினர் மதம்) என்று அழைக்கப்படும் சமூகத்தால் இந்த ஏரி வழிபடப்படுகிறது. இந்தத் தியாகங்கள் நூறு ஆண்டுகளுக்கு ஒருமுறை செய்யப்படும். நியாம்ட்ரே சமூகத்தின் *லிங்டோ* (ஓர் உள்ளூர் பூர்வீகப் பாதிரியார்) மூலம் நடைமுறைப்படுத்தப்படுகிறது.
# வார்டு ஏரி

**வார்டு ஏரி** (*Ward's Lake*), **பொல்லாக் ஏரி** அல்லது **நான் போலோக்** என உள்நாட்டில் அறியப்படுகிறது. இது இந்தியாவின் மேகாலயாவின் சில்லாங்கில் உள்ள ஒரு செயற்கை ஏரியாகும். நகரின் மையத்தில் அமைந்துள்ள இந்த ஏரி, சில்லாங்கில் அதிகம் பார்வையிடப்பட்ட சுற்றுலாத் தலங்களில் ஒன்றாகும்.
# வார்டு ஏரி

## வரலாறு

அசாமின் அப்போதைய தலைமை ஆணையர் சர் வில்லியம் வார்டு என்பவரால் இந்த ஏரி திட்டமிடப்பட்டது. இது பிட்சுவில்லியம் தாமசு பொல்லாக் என்பவரால் வடிவமைக்கப்பட்டது. 1894-இல் கர்னல் ஹாப்கின்சு என்பவரால் கட்டப்பட்டது. ஏரியைச் சுற்றியுள்ள பகுதி காசி கைதியால் உருவாக்கப்பட்டதாகக் கூறப்படுகிறது.
# வார்டு ஏரி

## ஏரி

குதிரை இலாட வடிவிலான ஏரி, ஆளுநரின் அதிகாரப்பூர்வ இல்லமான ராஜ் பவனுக்கு அருகில் அமைந்துள்ளது. இந்த ஏரியினைச் சுற்றி தாவரவியல் பூங்கா ஒன்று உள்ளது. இங்குக் கல் நடைபாதைகளும் நீரூற்றும் உள்ளது. தாவரவியல் பூங்காவில் மற்ற மலர் வகைகளைத் தவிரப் பல பகட்டு மலர்ச் செடிகளும் உள்ளன. ஏரியின் மிக முக்கியமான அம்சங்களில் ஒன்று ஏரியின் நடுவில் உள்ள மரப்பாலம். இந்த ஏரியில் படகுச் சவாரி வசதியும், அதை ஒட்டி உணவு விடுதியும் உள்ளது.
# பல்கலை நகர்

**பல்கலை நகர்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள திருப்பரங்குன்றம் ஊராட்சி ஒன்றிய வடபழஞ்சி ஊராட்சி ஒரு புறநகர்ப் பகுதியாகும்.
# பல்கலை நகர்

## அமைவிடம்

கடல் மட்டத்திலிருந்து சுமார் 184.25 மீ. உயரத்தில், என்ற புவியியல் ஆள்கூறுகள் கொண்டு பல்கலை நகர் அமையப் பெற்றுள்ளது.
# பல்கலை நகர்

## கல்வி

### கல்வி நிலையம்

காமராசர் பல்கலைக்கழகம், பல்கலை நகர் பகுதியில் அமைந்துள்ளது.
# பல்கலை நகர்

## அரசியல்

பல்கலை நகர் பகுதியானது, திருப்பரங்குன்றம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, விருதுநகர் மக்களவைத் தொகுதி சார்ந்தது.
# தேசிய நெடுஞ்சாலை 127இ (இந்தியா)

**தேசிய நெடுஞ்சாலை 127இ** (*National Highway 127C (India)*), பொதுவாக **தே. நெ. 127இ** என்று அழைக்கப்படுவது இந்தியாவின் தேசிய நெடுஞ்சாலையாகும் தேசிய நெடுஞ்சாலை 127இ இந்தியாவின் அசாம் மாநிலத்தை கடந்து செல்கிறது. இந்த நெடுஞ்சாலை அசாமின் சிராங் மாவட்டத்தில் அமைந்துள்ளது.
# தேசிய நெடுஞ்சாலை 127இ (இந்தியா)

## பாதை

சியாம்தாய் - இதிஜார் - பூட்டானில் கலெக்புவிற்கு அருகில் இந்தோ/பூடான் எல்லை.
# தேசிய நெடுஞ்சாலை 127இ (இந்தியா)

## சந்திப்புகள்

: சியாம்தாய் அருகில் முனையம்
# தேசிய நெடுஞ்சாலை 127இ (இந்தியா)

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
# தேசிய நெடுஞ்சாலை 127ஈ (இந்தியா)

**தேசிய நெடுஞ்சாலை 127ஈ** (*National Highway 127D (India)*) பொதுவாக **தே. நெ. 127ஈ** என அழைக்கப்படுவது இந்தியாவின் தேசிய நெடுஞ்சாலையாகும். தேசிய நெடுஞ்சாலை 127ஈ இந்தியாவின் அசாம் மாநிலத்தை கடந்து செல்கிறது. இந்த நெடுஞ்சாலை அசாமின் காமரூப் மாவட்டத்தில் அமைந்துள்ளது.
# தேசிய நெடுஞ்சாலை 127ஈ (இந்தியா)

## பாதை

இரங்கியா - பூட்டானில் உள்ள சம்ட்ரூப் ஜுஞ்ச்கருக்கு அருகில் இந்தோ/பூடான் எல்லை.
# தேசிய நெடுஞ்சாலை 127ஈ (இந்தியா)

## சந்திப்புகள்

: இரங்கியா அருகில் முனையம்
# தேசிய நெடுஞ்சாலை 127ஈ (இந்தியா)

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
# தேசிய நெடுஞ்சாலை 127உ (இந்தியா)

**தேசிய நெடுஞ்சாலை 127உ** (*National Highway 127E (India)*), பொதுவாக **தே. நெ. 127உ** என அழைக்கப்படுவது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 127உ இந்தியாவின் அசாம் மாநிலத்தை கடந்து செல்கிறது.
# தேசிய நெடுஞ்சாலை 127உ (இந்தியா)

## பாதை

பாரமா, பாசுகா, பாகன்பரா, சுபன்காட்டா, சௌகிக்கு அருகில் இந்தோ/பூடான் எல்லை.
# தேசிய நெடுஞ்சாலை 127உ (இந்தியா)

## சந்திப்புகள்

பாரமா- பார்பாரி- நிகாசி- சௌல்கரா (சோஹாபரி)- சுபன்கதா- உத்தர்குச்சி  
:  தே.நெ. 27 பாரமா அருகில் முனையம்
# தேசிய நெடுஞ்சாலை 127உ (இந்தியா)

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
# கெலுராக் கல்வெட்டு

**கெலுராக் கல்வெட்டு** (ஆங்கிலம்: *Kelurak Inscription*; இந்தோனேசியம்: *Prasasti Kelurak*) என்பது இந்தோனேசியா, நடுச் சாவகம், கிளாத்தேன் குறுமாநிலம் *(Klaten Regency)*, பிரம்பானான் கோயில், உலும்பாங் கோயில் வளாகத்தில் கண்டுபிடிக்கப்பட்ட சைலேந்திரா கல்வெட்டு ஆகும்.  
உலும்பாங் கோயில், யோக்யகர்த்தாவில் உள்ள பிரம்பானான் கோயிலுக்கு சற்று வடக்கே உள்ளது.  
இந்தக் கல்வெட்டு கிபி 704 சக ஆண்டு 782-ஆம் ஆண்டைச் சேர்ந்தது. தற்போது ஜகார்த்தா, இந்தோனேசிய தேசிய அருங்காட்சியகத்தின் பாதுகாப்பில் உள்ளது; கல்வெட்டு கணக்கெடுப்பு பதிவு எண் D.44. இந்தக் கல்வெட்டு சமசுகிருத மொழியில், நாகரி எழுத்துமுறையில் எழுதப்பட்டுள்ளது.
# கெலுராக் கல்வெட்டு

## சிறீ சங்கராம தனஞ்சயன்

கல்வெட்டு கண்டுபிடிக்கப்பட்ட போது அதில் இருந்த எழுத்துகள் மோசமான நிலையில் காணப்பட்டன. பல பகுதிகள் தெளிவற்ற நிலையிலும்; படிக்க முடியாத அளவிலும் இருந்தன. அதன் விளைவாக, வரலாற்று ஆசிரியர்களால் கல்வெட்டின் சில முக்கிய தகவல்களை மட்டுமே மொழிபெயர்க்க முடிந்தது.  
மஞ்சுசிறீ சிலையை வைப்பதற்காக ஒரு புனிதமான பௌத்த கட்டிடம் கட்டப்பட்டதை அந்தக் கல்வெட்டு குறிப்பிடுகிறது. இந்தக் கல்வெட்டில் கௌதம புத்தர், தருமம், மற்றும் சங்கம் ஆகிய மூன்றும் பொறிக்கப்பட்டு உள்ளன. அவை பிரம்மன், விஷ்ணு, சிவன் ஆகிய மும்மூர்த்திகளுக்கு இணையான தத்துவ மூலங்களாகும்.
# கெலுராக் கல்வெட்டு

## வச்சிரயான பௌத்தம்

இந்தப் புனித கட்டிடத்தைக் கட்ட மன்னர் தரணிந்திரன் கட்டளையிட்டார் என்றும்; அவரின் அரசப் பெயரான சிறீ சங்கராம தனஞ்சயன் *(Sri Sanggramadhananjaya)* எனும் பெயரும், அந்தக் கல்வெட்டில் பதிவாகி உள்ளன. இந்தப் பௌத்த கோயிலில் இந்து கடவுள்களைப் பற்றிய குறிப்பு என்பது வச்சிரயான பௌத்த செல்வாக்கைக் *(Tantrayana —Vajrayana Buddhism)* குறிக்கின்றது.  
மஞ்சுசிறீக்கு அர்ப்பணிக்கப்பட்ட கோயில் என்பது மத்திய ஜாவா சேவு கோயில் என்று தற்போது அடையாளம் காணப்பட்டுள்ளது. இந்தக் கோயில் பிரம்பானான் கோயிலில் இருந்து வடக்கே வெகு தொலைவில் அமைந்துள்ளது.
# தெருவீதி ஒளிப்படவியல்

**தெருவீதி ஒளிப்படவியல்** அல்லது தெருப் புகைப்படம் எடுத்தல் *(Street photography)* என்பது, கலை அல்லது கள ஆய்வுக்காக நடத்தப்படும் புகைப்படம் எடுத்தல் ஆகும், இது பொது இடங்களில் ஏற்படும் தற்செயலான சந்திப்புகள் மற்றும் சீரற்ற சம்பவங்களை உள்ளடக்கியது. இது பொதுவாக ஒரு தீர்க்கமான அல்லது கடுமையான தருணத்தில் படங்களை கவனமாக வடிவமைத்தல் மற்றும் தருணத்தின் அடிப்படையின் மூலம் கைப்பற்றுவதை நோக்கமாகக் கொண்டுள்ளது. இவ்வகை புகைப்படம் எடுத்தல் என்பது வெளிப்படையான புகைப்படத்துடன் பரவலாக ஒன்றிணைகிறது, இருப்பினும் பிந்தையது உருவப்பட புகைப்படம் எடுத்தல் மற்றும் நிகழ்வுப் புகைப்படம் எடுத்தல் போன்ற பிற அமைப்புகளிலும் பயன்படுத்தப்படலாம்.
தெரு புகைப்படம் எடுப்பதற்கு ஒரு தெரு அல்லது நகர்ப்புற சூழல் கூட தேவையில்லை. பொதுவாக மக்களை நேரடியாகப் படம் எடுத்தாலும், தெரு புகைப்படம் எடுப்பதில் மக்கள் இல்லாமலும் இருக்கலாம், மேலும் அது ஒரு பொருள் அல்லது சூழலின் உருவமாக இருக்கலாம், அங்கு படம் ஒரு தீர்க்கமான மனித தன்மையை தொலைநகல் அல்லது அழகியலில் வெளிப்படுத்தலாம்.  
தெருப் புகைப்படம் எடுத்தல் என்பது மிகவும் சவாலான ஒன்றாகும், ஆனால் அதே நேரத்தில் மிகவும் பலனளிக்கும் புகைப்பட வகையாகும். மக்களின் அன்றாட சூழலில் அவர்களை ஆவணப்படுத்துவது அவ்வளவு எளிதானது அல்ல - முற்றிலும் அந்நியர்களை அணுகி புகைப்படம் எடுக்க பொறுமை, கடின உழைப்பு மற்றும் சில நேரங்களில் துணிச்சலும் தேவை. விளையாட்டுப் புகைப்படங்களைப் படம் பிடிப்பது போல, இந்த ஒளிப்படவியலிலும் விரைவான பதில்களையும் உள்ளுணர்வாக எதிர்வினையாற்றுவதையும் கொண்டிருக்க வேண்டும். பயணப் புகைப்படக் கலையைப் போலவே, கதைசொல்லலிலும் தேர்ச்சி பெற்றிருக்க வேண்டும். மேலும், நிலப்பரப்பு புகைப்படக் கலையைப் போலவே, பார்வையாளரை ஈர்க்கும் ஒரு தனிக்காட்சியை வசீகரமானதாகவும், ஆக்கப்பூர்வமாகவும் உருவாக்க முடியும்.  
இந்த வகை ஒளிப்படவியல் என்பது பொது இடங்களில் மக்கள் மற்றும் அவர்களின் நடத்தையை மையமாகக் கொண்டது. ஒரு தெரு புகைப்படக் கலைஞர், பொது இடங்களில் பணிபுரியும் சமூக ஆவணப்பட புகைப்படக் கலைஞர்கள் அல்லது புகைப்பட பத்திரிகையாளர்களைப் போன்றவர்களாக இருக்கக்கூடும், ஆனால் செய்திக்குரிய நிகழ்வுகளைப் படம்பிடிக்கும் நோக்கத்துடன் மட்டுமே படங்களை கைப்பற்ற வேண்டும். புகைப்படக் கலைஞர்களின் படங்களில் ஏதேனும் ஒன்று, பொது இடங்களுக்குள் அல்லது அதிலிருந்து தெரியும் மக்களையும், சொத்துக்களையும் படம்பிடிக்கக்கூடும், இது பெரும்பாலும் நெறிமுறை சிக்கல்கள் மற்றும் தனியுரிமை, பாதுகாப்பு மற்றும் சொத்து சட்டங்களை வழிநடத்துவதை உள்ளடக்குகிறது.  
தெரு புகைப்படம் எடுத்தலில், வளர்ந்து வரும் புகைப்படக் கலைஞர்களுக்குத் தொடங்குவதற்கு ஒரு சரியான இடம், இந்த ஒளிப்படவியலில் வாழ்க்கை முறை புகைப்படம் எடுத்தல் ஒரு குறிப்பிட்ட சூழலில் வாழ்க்கையைப் படம்பிடிப்பதில் கவனம் செலுத்துகிறது. பரபரப்பான சந்தையிலிருந்து உள்ளூர் பூங்காவின் காட்சி வரை, உங்கள் சுற்றுப்புறங்களைக் கூர்ந்து கவனித்துக்கொண்டே புதிய கண்ணோட்டங்களைக் கண்டறியும் அளவுக்கு சுறுசுறுப்பாக இருக்க முடிந்தால், சுவாரஸ்யமான தெரு புகைப்படத்தை எடுக்கலாம்.
# தெருவீதி ஒளிப்படவியல்

## வரலாறு

புகைப்படக் கலையின் தொடக்கத்திலேயே, உலகம் பருமனான செப்புத் தகடு கேமராவின் முன் "அசையாமல்" நிற்க வேண்டியிருந்தது. அதன் தொழில்நுட்பத்தில் ஏற்பட்ட முன்னேற்றங்களின் நீட்சியாக வெளிப்பாடு நேரங்கள் விரைவாகக் குறைந்துவிட்டன, ஆனால் முதல் டாகுவேரியோவகை புகைப்படக் கலைஞருக்குக் கிடைக்கும் பொருளைத் தேர்ந்தெடுப்பதில் கட்டுப்பாடுகளை விதித்தன, குறிப்பாக படப்பிடிப்புக் கூடத்திற்கு வெளியே. டாகுவேரியோ வகையின் வரம்புகள் 1838 ஆம் ஆண்டில் கண்டுபிடிப்பாளரான லூயிஸ் டாகுரே முதல் தெரு புகைப்படம் என்று கருதப்பட்டு வெளிப்படுத்தப்பட்டன. ஆனால் அது நீண்ட நேரம் காட்சிப்படுத்தியதால், பரபரப்பான பாரிசின் பாதை காலியாகத் தெரிந்தது, இரண்டு ஆண்கள் - மற்றும் அவரது வாடிக்கையாளர் - நீண்ட நேரம் அசையாமல் இருந்ததால், அவர்களின் படங்கள் (சட்டகத்தின் கீழ் இடதுபுறம்) ஒளிப்படத் தகட்டில் அதன் தோற்றத்தை விட்டுச் சென்றன. அந்தப் படம் கைப்பற்றப்பட்ட இரண்டு ஆண்டுகளுக்குப் பிறகு, வில்லியம் ஹென்றி ஃபாக்ஸ்-டால்போட் என்பவர் பழங்கால நிழற்பட முறையான கலோ வகையை உருவாக்கினார், மேலும் அதில் செப்புத் தகடு டாகுவேரியோவகையின் விவரங்கள் இல்லாவிட்டாலும், பல பிரதிகள் எடுக்கக்கூடிய நெகிழ்வான எதிர்மறையை உருவாக்கும் திறனை இது வழங்கியது. இந்த கலோ வகையை முன்னோடி புகைப்படக் கலைஞரான சார்லசு நேக்ரே போன்றவர்கள் ஏற்றுக்கொண்டனர், மேலும் அவர் தனது ஒளிப்படக்கருவியை படப்பிடிப்புக் கூடத்திலிருந்து பாரிசின் தெருக்களுக்கு எடுத்துச் சென்று பல்வேறு வில்லைகள் மூலம் தனது ஆரம்பகால சோதனைகளுக்கு பெயர் பெற்ற நெக்ரே, நகர இயக்கத்தின் ஏதோ ஒன்றைப் படம்பிடிக்க முற்பட்டார். அவரது மிகவும் வெற்றிகரமான படங்களில் 1851 இல் எடுக்கப்பட்ட போர்ட் டி எல்'விடுதி டி வில்லே, பாரிசு மற்றும் சிம்னி சுவீப்ஸ் வாக்கிங் ஆகிய இரண்டும் அடங்கும். ஜான் தாம்சனின் 1877 இல் லண்டன் தெரு வாழ்க்கை மற்றும் கேசுலைட் என்ற தொலைக்காட்சி தொடரின் பால் மார்டினின் லண்டன் (சி. 1896) போன்ற ஆரம்பகால தெரு திட்டங்களின் பிற முக்கிய எடுத்துக்காட்டுகள் தொடர்ந்து வந்தன.
# லிகோர் கல்வெட்டு

**லீகோர் கல்வெட்டு** (ஆங்கிலம்: *Ligor Inscription*; இந்தோனேசியம்: *Ligor*) என்பது தெற்கு தாய்லாந்து மலாய் தீபகற்பத்தில், லிகோர் எனும் இடத்தில் கண்டுபிடிக்கப்பட்ட 8-ஆம் நூற்றாண்டைச் சேர்ந்த கல்வெட்டு ஆகும். இந்தக் கல்வெட்டு நக்கோன் சி தம்மராத் இராச்சியம் *(Nakhon Si Thammarat Kingdom)* சார்ந்த கல்வெட்டு என்றும் அறியப்படுகிறது.  
கிபி 775-ஆம் ஆண்டைச் சேர்ந்த இந்தக் கல்வெட்டு இரண்டு பக்கங்களிலும் எழுதப்பட்டு செதுக்கப்பட்டுள்ளது. முதல் பகுதி லிகோர் ஏ கல்வெட்டு *(Ligor A inscription)* என்று அழைக்கப்படுகிறது. இது வியாங் சா கல்வெட்டு *(Viang Sa inscription)* என்றும் அழைக்கப்படுகிறது.